ವಿದೇಶಿಗರನ್ನು ಸ್ಪರ್ಶಿಸಬೇಡಿ- ಚೀನಾದ ನಾಗರಿಕರಿಗೆ ಸರ್ಕಾರ ಸೂಚನೆ

ಬೀಜಿಂಗ್: ಮಂಕಿಪಾಕ್ಸ್(Monkeypox) ಸೋಂಕನ್ನು ತಪ್ಪಿಸಲು ವಿದೇಶಿಯರು ಮತ್ತು ವಿದೇಶದಿಂದ ಇತ್ತೀಚೆಗೆ ಹಿಂದಿರುಗಿದವರ ಸಂಪರ್ಕದಿಂದ ದೂರವಿರಲು ನಾಗರಿಕರಿಗೆ ಚೀನಾದ(China) ಉನ್ನತ ಆರೋಗ್ಯ ಅಧಿಕಾರಿಯೊಬ್ಬರು ಸೂಚಿಸಿದ್ದಾರೆ.

ವಿದೇಶದಿಂದ ಆಗಮಿಸಿದ್ದ ವ್ಯಕ್ತಿಯು ಕೊರೊನಾ(COVID-19) ಕ್ವಾರಂಟೈನ್‍ನಲ್ಲಿರುವಾಗ(Quarantine) ಆತನಿಗೆ ಮಂಕಿಪಾಕ್ಸ್‌ನ ಕೆಲ ಲಕ್ಷಣಗಳು ಕಾಣಿಸಿಕೊಂಡಿತ್ತು. ಈ ಹಿನ್ನೆಲೆಯಲ್ಲಿ ಚೀನಾ ಚಾಂಗ್‍ಕಿಂಗ್ ನಗರದಲ್ಲಿ ಮಂಕಿಪಾಕ್ಸ್‌ನ ಮೊದಲ ಪ್ರಕರಣ ವರದಿ ಆಗಿದೆ.

ಈ ಹಿನ್ನೆಲೆಯಲ್ಲಿ ಚೀನಾ ಕೆಲವು ಮುನ್ನೆಚ್ಚರಿಕೆ ಕ್ರಮಗಳನ್ನು ಅನುಸರಿಸಲು ಅಲ್ಲಿನ ನಾಗರಿಕರಿಗೆ ಸೂಚಿಸಿದೆ. ಮಂಕಿಪಾಕ್ಸ್ ಸೋಂಕು ದೇಶಾದ್ಯಂತ ಹರಡುವುದನ್ನು ತಪ್ಪಿಸಲು ವಿದೇಶಿಗರನ್ನು ಹಾಗೂ ಕಳೆದ ಮೂರು ವಾರಗಳ ವಿದೇಶದಿಂದ ಹಿಂದಿರುಗಿದವರನ್ನು ಸ್ಪರ್ಶಿಸಬಾರದು. ಅಪರಿಚಿತರನ್ನು ಸ್ಪರ್ಶಿಸಬೇಡಿ, ಹೋಟೆಲ್‍ಗಳು ಸೇರಿದಂತೆ ಸಾರ್ವಜನಿಕ ಸೌಲಭ್ಯಗಳನ್ನು ಹೆಚ್ಚು ಬಳಸಬೇಡಿ, ಸಾರ್ವಜನಿಕ ಶೌಚಾಲಯವನ್ನು ಬಳಸುವಾಗ ಟಾಯ್ಲೆಟ್ ಸೀಟ್‍ನಲ್ಲಿ ಕವರನ್ನು ಬಳಸಲು ತಿಳಿಸಿದೆ. ಇದನ್ನೂ ಓದಿ: 32 ವರ್ಷಗಳ ಬಳಿಕ ಜಮ್ಮು-ಕಾಶ್ಮೀರದಲ್ಲಿ ಮಲ್ಟಿಪ್ಲೆಕ್ಸ್ ಥಿಯೇಟರ್ ಓಪನ್

ಚೀನಾದ ಈ ಸಲಹೆಗೆ ಚೀನೀಯರಿಂದಲೇ ವಿರೋಧ ವ್ಯಕ್ತವಾಗಿದ್ದು, ಜನಾಂಗೀಯ ತಾರತಮ್ಯವನ್ನು ಅನುಸರಿಸುತ್ತಿದ್ದಾರೆ ಎಂದು ಕಟುವಾಗಿ ಟೀಕಿಸಿದ್ದಾರೆ. ಇದನ್ನೂ ಓದಿ: ವಿದ್ಯಾರ್ಥಿಗಳಲ್ಲಿ ಗಣಿತ ಕಲಿಕೆ ಉತ್ತೇಜಿಸಲು ಬಹುಮಾನ ಘೋಷಿಸಿದ ಜೋಶಿ

Live Tv
[brid partner=56869869 player=32851 video=960834 autoplay=true]